
QUAE MAXIMA ILLUSTRIOR AQUE 

RERUM GESTARUM MONUMENTA 

HISTORIAE ECCLESIASTICAE AERAM ALTERAM 

AB CONSTANTINO PRIMO CHRISTIANI NOMINIS IMPERATORE 

AD MAGNUM USQUE GREGORIUM PONTIFICEM 

• • • * * ' *« 

IXORNANT '• 

PUBLICA DISPUTATIONE TUETUR 

FR. PIUS ANTONINUS TONNA 

REGII NEAPOLITANI COENOBII 

AB. D. PARENTE DOMINICO 


ALUMNUS 

ET IN COLLEGIO D. THOMAE AQUINATIS DB URBE 
. . SACRAE FACULTATIS AUDITOR. 



ROMAE MDCCCXXVIII 

TYPIS JOSEPHJ ET FRANCISCI SALVIUCCI 


e 



Digitized by Google 


IVLIO MARIAE 

:T» :’<•*!• I.. . . , • • 

SANCTAE . ROMANAE . ECCLESIAE .CARDINALI . DE . SOMALIA 
EPISCOPO . OSTIENSI . ET . VELITRENSI 
PFUNC1PVM . IN . ECCLESIA . SENATOREM . CONLEGII 
ANTESIGNANO 

MAIORVM . GfORIA . ILLVSTRt . SVAQVE . ILLVSTRIOfil 
CLARIS . VBIQVE . AC . LAVDATISSIMIS 
DOCTRINAE . RELIGIONIS . ET . PIETATIS • EXEMPLIS 
SVBLIMIA . D1GNITATVM . INCREMENTA 
PROPERE . NOBILISSIME . ADSEQVTO 
HANC . DE . CHRISTIANA . HISTORIA . DISPVTATlONEM 

PIUS - ANTONINUS . TONNA 

ORDINIS . PRAEDIC ATORVM . SODAL'S 
FAMILIAE - SVAE . PATRONO . AMPLIFICATORI . VINDICI 
OPTIMO . BENEMERENTI 
PERENNE . GRATI . ANIMI . TEST1MON1VM 

D . O . C 


«i 

'• i— Digitized by Google 



3 


EMINENTISSIME PRINCEPS. 


Q 


’ ui magnum aliquod in terris nomen , dignitatisque 
fastigium non tam avita generis claritate , quam propria 
undique virtutis commendatione sunt assequti \ ii mortalium 
reliquis admirationi , nobilique preeterea exemplo esse con- 
sueverunt. Cum vero partam ea ratione insignem loci au- 
ctoritatem facili quoque ad benemerendum ingenio , opi- 
busque munificis amplificare moliuntur , tum maxime omnium 
sibi animos , voluntatesque devinciunt. Bene igitur , bene ha- 


Digitized by Google 



4 

bet , Princeps Eminentissime , quod utrurnque illud , haud 
cceteroquin frequens vel in prcestantissimo quoquam experiun - 
dum , in Te uno satis , abunde , cumulateque repererim , cui 
meum hocce Academica exercitationis specimen in Christia- 
na Historias selectiora capita commendare , penitusque de- 
vovere constitui . Queis namque ipse praeclaris , egregieque 
functis muneribus , Vaticanae qua nites Purpurae Decus jam 
longo ab hinc aevi spatio exornaveris , nemo est in alma 
hac Urbe , ac toto pene dixerim Christiano orbe , quem la- 
teat. Atque ea ob id ne fusius numerando percenseam , duo 
praesertim efficiunt : rerum imprimis a te gestarum comperta 
magnitudo , eademque oppido spectabilior modestia tua. Sed 
illa demum quaecumque fuerint , non idcirco vetant , insi- 
gne aliud hoc loci commemorare ; tuam videlicet singula- 
rem, planeque eximiam in nos munificentiam , cui me tot , 
tantaque debere profiteor. Mei namque decoris , atque emo- 
lumenti fore ratus quidquid tutelae et auspicii , quidquid 
faustitatis £$ gloriae in familiae nostrae praesidium , atque or- 
namentum derivetur \ haud possum exinde quin animo jucun- 
dissimo repetam , verbisque alacriter promam qua mente , 
ac studio , qua largitate ac favore rebus ubique nostris am- 
plificandis ipse profueris , ex quo earum Tibi sollicitudi- 
nem ac clientelam SS. D. N. LEO X//. Pont. Max • ( quem 
Deus in aevum servet incolumem ) pro sua in Ordinem be- 
nevolentia demandavit. Adeo nimirum creditam tibi curam 
tot licet septus gravissimis Ecclesiae negociis impense hacte- 
nus , prospereque gessisti , felix ut jam te Duce ac Patrono 
Guzmance Soboli spes affulserit , majorum hinc instauratis 
exemplis cito instructum , simulque e castris evocatum iri 
strenuam illam Fortissimorum aciem , cujus ope germana 

Fides nullo non tempore ah haresum adgressionibus tuta 
mirificos egit de perduellium impietate triumphos. Age pro- 
pterea iis imposterum fausto omine celerandis votis , cona - 
tibusque nostris adesto. Jam enim video decoram hanc Thoma 
Aquinatis Paleslram novis in dies trophceis, insignibusque , tuo 
Patrocinio ditari, lectosque in ea dimicantes tanti Doctoris as- 
seclas ad arcem illico divines Sapientia propere, naviterque con- 
tendere. Ac me licet praclaros inter illiusmodi sapientia, doctri- 
naque cultores imparem viribus , exiguumque ingenii sentiam , 
haud inde deterreor , captisve desisto , vel arduo utcumque 
litterarii hujusce certaminis ingruente periculo. Quod nam- 
que illud pracelso, atque inclyto tuo nomini inscriptum ve- 
lim , eo confestim vehiti munimine tectum , vindicalumque iri 
non ambigo. Quin & aliud praler id metui , atque oneri ex 
parte levando accedit , quod nempe ad hoc alea plenum o- 
pus exigendum non mea me voluntas impulerit , sed maxi- 
me illius , qui summas apud nos Regiminis habenas ad hanc 
usque diem sapientissime moderatus , egregie item studiorum 
nostrorum incremento , felicitatique consuluit. Quod si nul- 
lam ego ejus in me meritis , vicem hactenus videor rependisse 
agam nihilominus , e nitar que deinceps ne cujusquam eorum , 
qua mihi contulit , ipsum aliquando pceniteat. Quam etiam , 
ob rem te huc denuo Pkinceps Eminentissime , oro , oble- 
storque , ut me jam jam in arenam venientem tuo auspicio 
tueare ; totumque dein conatus , atque laboris exitum , si mo- 
do dignum tua praesentia facturus sum , tuum illico habeas , 
putesque omnino eo a me proditum obsequentis , gratique 
animi testimonium , votumque ab Catu nostro perenne pro tua 
diu incolumitate nuncupatum. 

HISTORIA EXTERNA. 

FATA ECCLESIAE PROSPERA. 

1 . 

Constantinus Imperator , quem jure optimo invictissi- 
mum Christianismi Cassarem appellaveris , haud ficte, aut lar- 
va tenus , quod heterodoxi pierique blaterant ; sed vere , to- 
toque ex animo Christianae Religioni nomen dedit. 

3 . 

Id vero cum alia , tum illud praesertim coeleste signum effe- 
cit , quo inclyto eidem Dynastae Maxentium Tyrannum oppu- 
gnaturo fulgidissima in aere Crux apparuit ,eo mox litterarum 
emblemate radiante. Hac vince. 

3 . 

Qua: oppido illustris , omniquc aevo celeberrima apparitio; 
luculentis adeo , firmissimisque historiae monumentis evincitur, 
ut perperam omnino, quod Voltairio placuit, ceu bellicum 
stratagema , facinusque ab Imperatore confictum traducatur. 

4 - 

Ludit quoque, quin frustra obnisus temere garrit ea de re 
Lutheranus Fabricius, cum insolens quoddam, at interim na- 
turale Phenomenon Constantinianae apparitioni explicandae com- 
miniscitur. 

5 . 

Jam felix pientissimi illius Augusti ad Sacra Religionis tran- 
situs , quo promptiorem ipsum agnitae Fidei veritati ab initio 

devovit; eo adhuc magis imposterum germana: cultus Profes- 
sioni allexit, devinxitque , ut nulla unquam nec Arianx , nec 
alterius cujusque haereseos contagione sorduerit. 

6 . 

At strenuus licet , inhiansque in dies susceptae Religionis 
incrementa propere hxc ipsa urgere nequicquam desierit Im- 
perator; his nihilo minus talem undique navavit operam, quae 
& nobilissimum veritatis Patronum, & Principem sane aequis- 
simum deceret ; nulla scilicet populis in fidei obsequium re- 
digendis illata vi , terroreve pxnarum. 

7 * 

Opibus equidem , insignique Regiae aulhori tatis patrocinio 
Christianx Societati amplificandx se totum dedit Constantinus; 
atque adeo id negotii impense moliebatur , ut se olim Catho- 
licos Antistites alloquens exteriorem Episcopum appellarit , 
quamquam is proprie, nec sacra obierit ministeria , nec jus 
quodpiam in Ecclesix Regimine obtenderit. 

8 . 

Quin integra prorsus , illxsaque Ecclesix administris Sa- 
crorum jura esse voluit ; horumque vindices Christianos Prx- 
sules , ac summum eos inter Hierarcham Sylvestrum Roma- 
num Pontificem magno semper in honore , potestateque se ha- 
bere monstrarit. 

9 - 

Sed minime tamen ea de causa , aliisve inferendum Impe- 
ratorem ab eo Pontifice Romx baptismate donatum ; quod cer- 
te ad suburbana Nicomedix instante vitx exitu suscepisse, in- 
signiora quxque historicx veritatis argumenta suadent. 

] o. 

Ob id quoque ruit male parta illorum opinio, qui ex apo- 
cryphis Sylvestri actis commentitiam illam Donationem effin- 
xere, qua Imperator Pontifici eidem Romanae urbis, atque ad- 
jacentis Regionis temporale Dominium contulisse ferebatur. 


• 11. 

Caeterum quod magis interest prospera Ecclesiae fata , illud 
est omnibus exploratissimum , alios item ab Constantino se- 
quiori aevo Imperantes , illius plane in Religione amplificanda 
haesisse vestigiis ; atque in occidente quidem post divisum Im- 
perium reliquis longe admodum praeivisse M. Clodovaeum,Rhe- 
mis ab S. Remigio baptizatum. 

12. 

Atque illud porro insigne quod fertur prodigium , delatae 
coelitus per columbam ampullae chrismatis dum sacro Rex gur- 
gite mergeretur historicae probabilitatis fines nequidquam ex- 
cedere cordato cuique facile suadetur. 

FATA ECCLESIAE ADVERSA. 

13. 

Rei Christianae felicitas quarto ineunte saeculo , haud levi 
hercle infortunio turbari coepit , ob motam Diocletiano Impe- 
rante in Christi asseclas persequtionem , quam saevam , diu- 
turnam, atque cruentam necibus, aerumnisque fuisse constat. 


» 4 - 


I o 


Perperam inde atque adeo in Rem Christianam contumelio- 
se obganniunt Dodwellus , Gibbonius, ac Voltairius non tam 
acriter bellum illud efferbuisse ; nec late admodum debacha- 
tam Tyrannidis iram , cum t adverso id plane liqueat satis 
ingentem Christi athletarum multitudinem , ubique ferme re- 
gionum ea ingruente clade occubuisse. 

15. 

Novum interea , illudque teterrimum, specie quamvis mi- 
nus atrox, malorum agmen Christiana; Reipublicx impendebat 
medio circiter sxculo quarto, vix nempe ad Imperium evecto 
apostata Juliano. Vaferrima illo, eademque dirissima persequ- 
tionc universam qua late patebat Christifidelium societatem 
adortus est; huic namque caedis instar effusa contemptio, ipsa- 
que armorum vi crudelior plane fuit ab orco remeans idolola- 
trica superstitio. 

16. 

Sed illi protinus vires , opemque ad Christianae Religionis 
exitium additurus Julianus, cum vel Judaicam impietatem fo- 
vet, urgetque Proselytos Hierosolymis ad templi molem instau- 
randam, divinae confestim ultionis ira deterretur; quod miro 
sane prodigio quassata motibns terra , illiusque e visceribus 
igneis erumpentibus globis , atque omni demum structurae ap- 
paratu everso contigisse , adversus Basnagium, aliosque defen- 
dimus. 

• 7 - 

Haec dum excurrimus castiganda obiter nonnullorum , prae- 
sertim Montesquieu vesana prorsus in Julianum assentatio, qua 

maximis illum Principibus aequiparandum , Constantino insu- 
per praeferendum existimat a quo longe admodum & ingenii 
praestantia , & bellica fortitudine ablusisse compertum est. 

HISTORIA ECCLESIAE INTERIOR. 

DE ROMANIS PONTIFICIBUS. 


18. 

.Absonam penitus eorum opinionem ostendimus , qui , ut 
probrum R. Sedi atque invidiam conflent S. Marcellinum P. 
Idolis thus adolevisse contendunt, ob idque in Apostolica Pe- 
tri Cathedra orthodoxae doctrinae magisterium temerasse. 

Audax item , putidumque Basnagii commentum est Mel- 
chiadem Romanum Pontificem vicaria Constantini Imperatoris 
authoritate R. Concilio praefuisse, in eoque Sententiam pronun- 
ciasse adversus Donatistas. 


ao. 

Zosimi judicium in causa Coelestii Pelagiani nequicquam 
hujus haereses ab eo Pontifice probatas evincit, ut parum aeque, 
nimisque etiam imprudenter existimavit clarissimus Auctor 
Defens. Dedar. Cleri. Gallicani. 


31 . 

De Liberio autem , deque Fidei ab eo subscripta formula, 
quidquid demum autument Theologi , scriptoresque rerum 
Ecclesiasticarum ; id nos apprime ratum exploratumque habe- 

mus Pontificem illum Arianae haereseos , impietatisque luto mi- 
nime haesisse. 

33 . 

Merito ab veri nominis sapientibus redarguuntur Launojus, 
Villersius, aliique Vigilium Romanum Pontificem in controver- 
sia Trium Capitulorum de turpi inconstantia , animique imbe- 
cillitate postulantes. 

a3. 

S. Leo Primus nomine, ac re inter Pontifices vere magnus di- 
vino sui primatus jure usus est cum Ephesinae II. , itemque 
Chalcedonensi Synodo authoritate praescripsit, quid contra Eu- 
tichetem esset finiendum. 


a 4- 

Hinc veram germanamque Primatus illius rationem aut mi- 
nime assequuntur, aut maxime laedunt, qui datam ab eodem 
Pontifice ad Flavianum Epistolam Chalcedonenses Patres suo 
velutjuri, atque examini subjecisse contendunt. 

a5. 

Divus Gregorius Magnus illustris ut erat Religionis , Chri- 
stianaeque pietatis vindex, non equidem Imperiali delegatione 
usus, quod Archipraesul Parisiensis De Marea obtrudit; sed Apo- 
stolicas Potestatis officio legem illam optime temperavit, qua pri- 
dem vetuerat Mauritius Imperator ne milites monasticam vestem 
induerant. 

36. 

Dialogorum Libros, praeclara illa omnigenae eruditionis vo- 
lumina laudato Pontifici abjudicare, sanioris criticas canones ve- 

tant; nec aliquid insuper operis ejus dignitati officiunt naevi 
plerique ab Dallaeo Calviuiano homine notati. 

DE CONCILIIS. 


27. 

Illiberitana Synodus , nec post Nicaeni Concilii tempora } 
nec ante Novatianam haeresim ; sed imminente Diocletiani , Ma- 
ximianique persecutione celebrata est. 

28. 

illius vero , haud parvi faciendam in Ecclesia ducimus au- 
thoritatem, in cujus fide nihil non integrum, in cujus disci- 
plina nihil non sanctum. * 


2 9* 

Plenarii Concilii nomine in quo de baptismate haeretico- 
rum finitam & eliquatam controversiam scribit Augustinus , 
nullatenus Arelatense primum , sed generale Nicaenum intelli- 
gendum arbitramur. 

30. 

Atque illud porro non ita M. Constantini authoritate indici 
potuit* quin sua ob id Sylvester R. Pontifex aut praeiret sen- 
tentia, aut placito lubenter annueret. 

31. 

Vero nequaquam similem arbitramur, quam plerique re- 
ferunt historiam Paphnutii Patres in ea Synodo obtestantes , 
ne majoribus Clericis , Presbyterisque jam conjugatis continen- 
tiae jugum imponerent. 


*4 


3 ^. 

Quod de Nicaena nuper innuimus , idem prorsus & de 
Ephesina tertia Synodo sentiendum arbitramur ; eam nimirnm 
ab Juniore quidem Theodosio , at minime sine interventu , au- 
thoritaleque Coclestini II* Pont, convocatam. 

33 . 

Cyrillus autem Alexandrinus Episcopus, & Patriarcha haud 
proprio , quod perperam effutii Basnagius : sed laudati Coele- 
stini nomine illi Synodo praefuit. 

34 . 

Rite admodum , aequissimeque in causa Theodoreti se ges- 
sit magna OEcumenica Synodus Chalcedoncnsis , dum illum etsi 
ut Catholicus ab R. Pontifice fuisset ad communionem receptus, 
quo tamen ab haereseos suspicione se plene purgaret, haeresim 
ipsam , illiusque authorem damnare coegit. 

35 . 

Quinta Synodus Tria Capitula juste damnavit ; in eaque 
praeterea agendi ratione, sibi omnino superiorem Vigilii R. P. 
authoritatem agnovit. 

DE ECCLESIASTICA DISCIPLINA. 


36 . 

Diu ante Sardicensis Concilii tempora causarum Ecclesia- 
sticarum ad R. Sedem appellationes jure obtinuisse constat ; 
nec aliud exinde Sardicensium Canonum editione factum est, 
quam jus illud novo superaddito robore firmius instaurare. 

Haud itaque Canonum eorumdem germanam significatio- 
nem assequuntur , vel eamdem temere omnino pervertunt , 
quotquot Quesneliio , Febronio aiiisque hujus ingenii morem 
gerentes effutiunt, nil aliud ea lege sancitum quam Jus decer- 
nendi recognitionem Judicii , at minime veram judicindi po- 
testatem IU Sedi attribui. 

38. 

Nec illae jam , quaecumque demum fuerint sive Clericorum, 
sive Antistitum ad R. Pontificem appellationes , eam ullate- 
nus conditionem praeseferunt. Salva Conciliorum Generalium 
authoritate ; quin potius hac de re mentio nulla in exemplis 
illustrioribus appellationum S. Flaviani & Theodoreti. 

39. 

Etsi ob immanes tribus prioribus Ecclesiae saeculis in Chri- 
sti asseclas ingruentes persequutiones SS. Reliquiarum cultus 
non adeo frequens extiterit; eidem nihilominus praeter Divina 
Scripturarum atque Traditionis oracula: vetera insuper Eccle- 
siasticae antiquitatis monumenta suffragari exploratissimum est. 

40. 

ldipsum praeterea de Sacris Divorum Imaginibus adversus 
Iconomachos , ac Neotericum Calvinistam Dallaeum jure opti- 
mo adfirmamus. 

Publica de his erit Academia ad S- M- supra Minervam 
die 11. Augusti hora ai. *r a meridie , Prceside Fr. Angelo Vin- 
centio Modena Hist. Eccles. et Loc. Theolog. Professore. 

E 3 r Facto cuique a tertio /ure contradicendi. 


NIHIL OBSTAT. 

D. P. Del Signore pub. Prof. 

IMPRIMATUR. 

Fr. Dom. Buttaoni M. S. P. A. S. 


IMPRIMATUR. 

J. Delia Porta Patr. Constantinop. Vicesg . 

VINCENTIUS LA ROCCA 

SACRAE THEOLOGIAE DOCTOR 

DEI , ET APOSTOtfCAB SEDIS GRATIA 

EPISCOPUS LARINENSIS 

j' ‘ ‘ * 

Venerabilibus Fratribus , et Amantissimis in Christo Filiis , 
Dignitatibus , Canonicis , Parochis , utrique Clero , Vir-r 
ginibus Sacris , Ordinibus , Populoque Dioecesis Suae , • 

PACEM, ET SALUTEM A DOMINO SEMPITERNAM . 


S * 

ola Dei misericordia , et Apostolicae Sedis gratia ad 
praesentationem Religiosissimi Regis Nostri Francisci I. 1 , quem 
Deus semper sospitet , ad Larinensem Episcopatum assum* 
ptus de mea ad tantum opus imparitate loqui operae prae- 
tium non existimo . Scriptum est enim : quod potest Deus de 
lapidibus suscitare Filios Abkrae : ideoque in Domino spe- 
ravi ’ r et non confundar , In manibus Domini sortes meae . 

Vos autem ipsi tenuitatem meam cognoscitis et cum 
Anno millesimo octingentesimo decimo septimo Sa: Me: Pii 
Papae Septimi Pontificis Maximi Apostolica mandata exeque- 
bar , vos verba mea audistis , et ego lenitatem , et docilita- 
tem vestram cognovi . Usque ab eo tempore condolebar iis> 
qui ignorant , et errant ; quoniam et ipse circumdatus sum 
infirmitate .. 

* 2 

Non mittor igitur ad Populum ignoti sermonis : Cogno- 
sco oves meas , et cognoscunt me meae . Vos omnes , et 
singuli vidistis meam indolem , ingenium , mores. Cum ad- 
vena essem inter vos , Deo adjuvante , pro salute Anima- 
rum , quas Jesus Christus suo sanguine redemit , laboravi : 
nunc vero cum missionem Apostolicam , characterem Episco- 
patus , et Spiritus Sancti charismata , ut in Domino confi- 
dp , recepi , pascam in corde meo gregem meum , quaeram 
ovem, quae erravit, ac meis impositam humeris reducam, 
curabo infirmam, et Dei auxilio mortuam suscitabo. 

Qua de re Vos primum alloquens praestantes Dignita- 
tes et Canonici Cathedralis Ecclesiae Larinensis , quos gau- 
dium , et Coronam meam appellabo , vos qui optimam par- 
tem elegistis , illain nempe adstandi ante Altare Dei ut Se- 
raphim in Caelis , psalmisque , et Canticis Sancto Sancto- 
rum assiduas laudes persolvendi , hoc a vobis exoptat Epi- 
scopus vester , ut quemadmodum honore , ita et virtutum 
specimine caeteros de Clero praecellatis . Vel de hoc tantum 
vos rogo , ut quotidiana psalmodia vestra talis sit , quae ad 
Tronum Dei cum odore suavitatis ascendat • semper . Me- 
mentote sacras preces non deprecantibus tantum , sed et cae- 
teris multum prodesse : scriptum est enini Orate pro invi~ 
cem : multum enim valet deprecatio justi assidua . Memen- 
tote insuper quod praecipua Ecclesiae militantis propugnacu- 
la sint praeces publicae, et Juge sacrificium. Tandem omnem 
curam mecum impendite in administratione Dioecesana, Sa- 
cri Seminarii , Confraternitatum , ac Locorum Piorum pu- 
blicae beneficentiae . Cavetene propter avaritiam super Vos 
cadat Alterni maledictio : comederunt sacrificia mortuo- 
rum , multiplicata est super eis ruina . Ad majorem ergo 
Dei gloriam Seminarij Alumnorum Ecclesiasticorum , Hospi- 
talis Pauperum infirmorum reparationi , consulamus : Mecum 

etiam accurite ac collaboratores mei estote in providendis 
Puellis praesertim periclitantibus , in pauperibus Adolescen- 
tibus ad bonam , et Christianam frugem' informandis , ac de- 
nique pro Domus Dei, et pro humanitatis , et publicae Sa- 
lutis cura in restauratione collabentium Sepulcrorum . 

Vos vero Sacri Animarum Pastores , quorum sollicitu- 
dini multae Gregis partes commissae sunt , mementote quod 
ve#trum sit quam plurimas hosti illi maligno , et veternoso 
praedas auferre . In hisce speciatim temporibus , in quibus 
falsa quaedam Philosophia perniciosa dogmata spargens ho- 
mines a recta semita ad veram trahit perditionem : Maxi- 
mum profecto est infortunium effrenata illa proclivitas imi- 
tandi exempla , mores , et linguam ultra Montium advena- 
rum . Proh Deus Immortalis ! Quantae iniquitates alienae , 
cum aliena lingua ab incautis fuerunt degustata! Ecclesiae igitur 
lacrymas de multorum filiorum lapsu detergite , illos mise- 
ros relevate , debiles confortate , superbis resistite , vigilan- 
tia , prudentia , sacroque divini Verbi pabulo omnibus prae- 
sto estote . 

Pari modo Vos Sacerdotes , et Levitae . Vosque electi 
Dioecesis Alumni Seminarij, qui in quadam veluti sacra pa- 
laestra ab ineunte aetate exercemini ; prae oculis habetote , 
quod Populi Christiani bonum pendet a Clero . Ante ocu- 
los habete , quod statuit Sacrosanctum Concilium Tridenti- 
num de vita , et honestate Clericorum. Otium igitur vitate: 
Cor enim enervat , atque hebetat spiritum . Attendite dili- 
genter lectioni , exhortationi , doctrinae , et Sacrorum ca - 

• i « , 

nonum observantiae : Sic enim salvos facietis vos , et eos , 
qui vos audient . Cui quidem doctrinae , de qua hic loqui- 
tur Apostolus : si pro viribus operam navabitis , Sublimis 
adeo sacrae militiae , cui addicti estis in mentibus vestris 
idea exurget ; ut ne dum cuilibet oneri subeundo , ad quod 

vocabit vos Deus , idoneos , expeditosque vos reddet ; sed 
vestros quoque ita diriget actus , ut si verba , et exempla 
vestra Sectatoribus Saeculi inania futura sint 5 efficient ta- 
men , ut illi obmutescant ; atque ita saltem Religionis Jesu 
Christi decus , sartum tedumquc custodiatis (*} i 

At vos Siacrac Virgines , eo quia a Mundi consortio , 
et periculis sejunctae numquid vobis tantum elaborabitis ? 
Nequaquam . Dilectissimae in Domino filiae . Nam Vos de 
militanti Christi Ecclesia estis , quiu et illustriorem in ea 
tcnefis locum . Studendum igitur V obis est , ut Mundo , 
quem reliquistis , magis magisque per fidelem Regularum 
observantiam commoriamini : dein cum fiducia ad Coelum 
manus extollite . Nam cum Sancta Dei plebs inter strepitus. 
Terraequo angustias suos ad Caelestem Patrem clamores ef- 
feret , illa profecto a Secretis gemitibus , suspiriisque vestris 
potenter juvabitur : adjuvant enim Sanctae Plebis clamo - 
res , suspira , et gemitus Columbarum. 

Vos e contra , qui sub Divi Francisci stemmati nomi- 
na dedistis , Sacri Coenobitae , quos tamquam Speculatores 
Sanctarum Ecclesiae Turrium posuit Deus , fervorem ve- 
strum excitate , vigiliasque renovate nunc temporis vel ma- 
xime , in quo humanae stirpis teterrimus hostis tantas sibi 
parat latebras , atque recessus . Ponite igitur corda . vestra 
in virtute ejus , et distribuite domus ejus , ut enarretis in 
progenie altera . . 

Similiter ad vos sermonem convertam Optimates Am- 
plissimi Magistratus , et Civium Ordines Universi , rogans? 
vos , atque obsecrans , ut alter alterius onera portetis > et 

(*) Hoc tara necessarium opus efficient Ecclesiarum Statuta ad normam ultimae Bullae 
praestari Pontificiis Pii VH. • Impensa qua prnemimtir solicitutlo a Pio Nostro IU*gc f. m. 
Fcrdinando I. impetratae Anno 1-819- cum solidali cuu Filii Piissimi Francisci I. pro oJjsct- 
i_ vantia decretorum S. C. T. praesertim „ dc Ecclesiis receptivis , et Patrimonialibus . Hujus 
naturae pocnes suet omnes Ecclesiae fostri Regni Divino Cultui» animarum que salmi dictuae. 


Digitized by Google 


X 7 X 

sic uniuscujusque onus levius fiet . Qui enim vel sanguinis 
nobilitate , vel munerum splendore clarescitis , quo magis 
virtutum exercitio praestabitis, eo plus in inferioribus aedi- 
ficationem effundetis . Qui vero majorem Populi partem con- 
stituitis , quo majus sobrietatis , docilitatis , modestiaeque ve- 
stra experimenta exhibebitis , eo majorem apud Deum gra- 
tiam comparabitis j ut eos , quos ad regimen vestrum elege- 
rit , prudentia , charitate , zelo , et justitia instruat abun- 
dantius . 

Nec vos silentio praeteribo Patres , Matresque familias , 
quibus curam concredidit Deus educandi , atque excolendi 
Filiorum Animas, quas redemit Sanguine Suo, Vos, qui- 
bus commissum est in parvulorum cordibus prima virtutum, 
fideique semina instillare : ne , quaeso , unquam dulcis hujus 
muneris vestri obliviscamini , sanctificandi scilicet Vos ipsos 
in sanctificandis liberis operam dando : Parens enim , ait , 
Divus Paulus Sanctificabitur in filiis . Ut hoc vero assequa- 
mini , quam pro eorum mortali vita impenditis curam , eam- 
dem saltem pro spirituali , et aeterna impendatis necesse est . 
Copiose autem vos ipsos alite divini verbi pabulo , Sanctis 
nempe Cathechesibus , caeterisque piis instructionibus , quae 
numquam Vobis deerunt , et quibus , Deo opitulante , per 
quam sedulam navabo operam . 

Insuper Vos omnes Charissimi meae curae Pastorali con- 
crediti oro , atque obsecro , ut hisce temporibus a falsis Phi- 
losophis caveatis ; qui non sophi , sed sophisti jure merito 
appellantur . Cavete etiam a falsis Prophetis , quorum in- 
gens est numerus , quique Dei nostri gratiam transferentes 
in Luxuriam , ad planas , florescentes ', mollcsque percur- 
rendas vias doctrinis , et exemplis blandiuntur. Est via quae 
videtur homini recta , novissima vero ejus ducunt ad mortem. 

Tandem preces mecum Deo Optimo Maximo fundite pro 
SSmo Pontifice Nostro Pio Papa VIII. , ut ipse salvum , et 

incolumem custodiat , et conservet pro totius Christianae Rei- 
publicae bono . 

Et pro piissimo Rege Nostro Franciscd I., et Religio- 
sissima Regina Nostra Elisabeth , et tota ' Augustissima Rori 
gia Familia ; ut Deus , et Dominus noster ab omni advelv 
sitate servet incolumes , adiiciens annos eorum usque in ge- 
nerationem , et generationem . 

Vobiscum sit Pax; et Gratia Domini Nostri Jesu Chri- 
sti in Spiritu vestro . 

Dabam Romae extra Portam Caelimontanam ipso die 
Consecrationis Nostrae . 

